Νανά Παλαιτσάκη

Η Νανά Παλαιτσάκη (γεν. 21 Φεβρουαρίου 1964) είναι Ελληνίδα δημοσιογράφος, παρουσιάστρια, ραδιοφωνική παραγωγός, τηλεοπτικό στέλεχος και συγγραφέας.

Καριέρα

1989-1993: Το ξεκίνημα στο δεύτερο ιδιωτικό κανάλι της χώρας
Στα τέλη του 1989 κατά τη διάρκεια του στησίματος της ιδιωτικής τηλεόρασης πέρασε από casting αναζήτησης προσώπων που θα στελεχώσουν τον τηλεοπτικό σταθμό ANT1 ο οποίος θα ξεκίνουσε να εκπέμπει την παραμονή Πρωτοχρονιάς του 1989. Τελικά το πρωί της Πρωτοχρονιάς του 1990 έκανε την πρώτη της τηλεοπτική εμφάνιση ως παρουσιάστρια της ιστορικής πρωινής ψυχαγωγικής εκπομπής Πρωινός Καφές ζωντανά από το ξενοδοχείο Intercontinental, αποτελώντας την πρώτη παρουσιάστρια του προγράμματος που θα κατέγραφε 20 χρόνια μετάδοσης στη συνέχεια. Παράλληλα με την παρουσίαση της πρωινής ζώνης ανέλαβε και την παρουσίαση του κεντρικού δελτίου ειδήσεων του σταθμού ως τηλεοπτικό δίδυμο μαζί με τον Τέρενς Κουίκ.

Τον Αύγουστο του 1990, με την έναρξη του Πολέμου του Κόλπου, της ζητήθηκε από τον ANT1 να ταξιδέψει στο Κουβέιτ για την μεταδόση των γεγονότων από την συχνότητα του ANT1. Έτσι ολοκληρώθηκε η παρουσίαση στον Πρωινό Καφέ παραμένοντας στο κεντρικό δελτίο ειδήσεων. Τη σεζόν 1991-1992 πέρα από την παρουσία της στις ειδήσεις του σταθμού ανέλαβε και την παρουσιάση του talk show Σημεία και Τέρατα στη βραδινή ζώνη του σταθμού. Το 1992 παρόλο που είχε υπογράψει συμβόλαιο αποκλειστικής συνεργασίας με τον ANT1 διάρκειας 5 έτων, με ισχύ μέχρι το 1994, αποφάσισε να ολοκληρώσει τη συνεργασία της με τον σταθμό για προσωπικούς της λόγους. Τη σεζόν 1992-1993 απόδεχτηκε την πρόταση της κρατικής τηλεόρασης για την παρουσίαση του κεντρικού δελτίο ειδήσεων του οργανισμού μέσα από τη συχνότητα της ΕΤ1.

1993-1998: Η συνεργασία με τον ΣΚΑΪ, talk shows, δελτία ειδήσεων και μεγάλα γεγονότα
Το καλοκαίρι του 1993 ξεκίνησε τη συνεργασία της με τον όμιλο ΣΚΑΪ και τον τηλεοπτικό σταθμό ΣΚΑΪ Τηλεόραση που επρόκειτο να ξεκίνησει τη μετάδοση του τον Σεπτέμβριο της ίδιας χρονιάς. Την Τρίτη 21 Σεπτεμβρίου του 1993 στις 18:00 το απόγευμα επανεμφανίστηκε τηλεοπτικά μεταδίδοντας την πρώτη τηλεοπτική εκπομπή του σταθμού, Οι Ειδήσεις του ΣΚΑΪ: Κεντρικό Δελτίο Ειδήσεων. Παρέμεινε στην παρουσίαση του κεντρικού δελτίου για μία σεζόν ενώ τη σεζόν 1994-1995 παρουσίαζε το τηλεοπτικό πρόγραμμα Οι Ειδήσεις του ΣΚΑΪ: Απογευματινό Magazino. Παράλληλα το 1994 ξεκίνησε να παρουσιάζει την κοινωνική εκπομπή Που Πάμε; για δύο σεζόν.

Το 1995 ανέλαβε την παρουσίαση του talk show Πυρ, Γυνή και Θάλασσα φιλοξενώντας γνωστές προσωπικότητες από τον πολιτικό χώρο και το χώρο του θεάματος. Τη σεζόν 1995-1996 επιμέληθηκε την εκπομπή έρευνας και λόγου 5η παρουσία. Κατά τη διάρκεια της συνεργασίας της με τον ΣΚΑΪ παρουσίασε μεγάλα event και εκδηλώσεις σε όλη την Ελλάδα άλλα και την Ευρώπη ζωντάνα μέσα από την συχνότητα του σταθμού. Για δύο χρόνια παρουσίασε τη σειρά επεισόδιων του διαγωνισμού ομορφιάς και υψηλής ραπτικής Look of the Year 1995 & 1996. Το 1996 είχε την επιμέλεια και την παρουσίαση των γεγονότων πριν άλλα και μετά τις εθνικές εκλογές με την εκπομπή Εκλογές 1996.

Το 1996 δημιούργησε το πρωτοποριακό Σαββατιάτικο variety talk show Κόκκινο Βελούδο που παρουσίασε τηλεοπτικά τις σεζόν 1996-1998. Το πλατό της εκπομπής που θύμιζε καμπάρε εποχής φιλοξένησε γνωστές προσωπικότητες της δεκαετίας του 1990 πάντα με συνοδεία μουσικής, σκέτς, χορού και κοινού. Τη σεζόν 1997-1998, τελευταία σεζόν συνεργασίας της με τον σταθμό ΣΚΑΪ, παρουσίασε το talk show Προσωπικά με τη Ν. Παλαιτσάκη.

1998-σήμερα: Συνεργασίες με άλλους σταθμούς και συμπαρουσίαση
Το 1998 ξεκίνησε τη συνεργασία της με τον τηλεοπτικό σταθμό Κανάλι 5, μετέπειτα ALTER. Εκεί παρουσίασε την εκπομπή Προσωπικά με τη Ν. Παλαιτσάκη τη σεζόν 1998-1999. Τη σεζόν 1999-2000 παρουσίασε ως τηλεοπτικό δίδυμο μαζί με τον Γιώργο Τράγκα την εκπομπή Viva στην ίδια τηλεοπτική συχνότητα, αυτή την περίοδο ως ALTER 5, καθώς και το Πρωτοχρονιάτικο show του σταθμού Viva Millenium για την υποδοχή της νέας χιλιετίας. Τα επόμενα χρόνια απείχε από την τηλεόραση επιστρέφοντας τηλεοπτικά το 2002 μέσα από τη συχνότητα του Star Channel. Εκεί συνεργάστηκε με την εκπομπή Super Star με τη Χ. Λαμπίρη ενώ τη σεζόν 2003-2004 ανέλαβε την παρουσίαση της πρωινής ζώνης του σταθμού με την κοινωνική εκπομπή Έχω Θέμα που δεν σημειώσε ιδιαίτερη επιτυχία και ολοκληρώθηκε μετά από λίγο χρονικό διάστημα μετάδοσης. Τη σεζόν 2004-2005 συνεργάστηκε με τον τηλεοπτικό σταθμό τοπικής εμβέλειας Κανάλι 10 παρουσιάζοντας το talk show Εσωτερικές Υποθέσεις.

Τα επόμενα χρόνια εργάστηκε πίσω από τις καμέρες αναλαμβάνοντας την επιμέλεια και το στήσιμο διαφόρων τηλεοπτικών show στον ANT1 ενώ στα τέλη του 2005 έργαστηκε στο στήσιμο προγράμματος του τηλεοπτικού σταθμού ΣΚΑΪ που επρόκειτο να επαναλειτουργήσει και να επιστρέψει στον τηλεοπτικό αέρα. Το 2007 ξεκίνησε τη συνεργασία της με τον τηλεοπτικό σταθμό ALTER. Εκεί τις σεζόν 2007-2009 υπήρξε συμπαρουσιάστρια της Φαίης Σκορδά στην μεσημεριανή gossip εκπομπή Πολύ Μπλα Μπλά στη μεσημεριανή ζώνη του σταθμού. Το 2009 έκανε μία guest εμφάνιση στην κωμική σειρά του MEGA Η Πολυκατοικία υποδυόμενη τον εαυτό της που μπλέκει με τους χαρακτήρες της δημοφιλούς σειράς σε ένα από τα επεισόδια της πρώτης σεζόν. Τον Σεπτέμβριο του 2009 ανέλαβε την παρουσίαση του prime time talk show Ο Τελευταίος Πειρασμός στο ALTER. Λόγω των χαμηλών ποσοστών τηλεθέασης της εκπομπής ο σταθμός αποφάσισε την πρόωρη ολοκλήρωση μετά από την προβολή 4 επεισοδίων. Τη σεζόν 2009-2010 ήταν συμπαρουσιάστρια της Βάσιας Λόη στην απογευματινή gossip εκπομπή Μεσημεριανό Express. Το 2010 επέστρεψε τηλεοπτικά στον ANT1 και την πρωινή ψυχαγωγική ζώνη του σταθμού, 20 χρόνια μετά τη δική της πρώτη παρουσία σε αυτή, ως συμπαρουσιάστρια του Γιώργου Καραμέρου και του Σπύρου Χαριτάτου στην εκπομπή 10 με 1 Μαζί. Τα επόμενα χρόνια επιμελήθηκε και παρουσίασε τα δίκα της τηλεοπτικά magazino και talk show σε σταθμούς τοπικής εμβέλιας: My Lady (Channel 9, 2011-2012), EY Ladies (Blue Sky, 2012-2014), Νανά στα Κόκκινα (Blue Sky, 2013-2015).

Τον Σεπτέμβριο του 2014 ξεκίνησε τη συνεργασία της με τον παρουσιαστή Μένιο Φουρθιώτη και τον τηλεοπτικό σταθμό Epsilon TV. Παράλληλα τις σεζόν 2014-2017 παρουσίασε την ενημερωτική εκπομπή υγείας στον ίδιο σταθμό στην απογευματινή ζώνη του Σαββατοκύριακου ενώ το 2015 μετέφερε το late night talk show της από το Blue Sky στο Epsilon TV με τίτλο Στα Κόκκινα με τη Νανά. Το καλοκαίρι του 2015 παρουσίασε την καθημερινή ψυχαγωγική εκπομπή Με τη ματιά της Νανάς. Το 2018 μετά την απόλυση της από τον νεοσύστατο τηλεοπτικό σταθμό Open TV ανανέωσε τη συνεργασία της με τον Μένιο Φουρθιώτη και τις εκπομπές Αποκαλυπτικά Live και Μένιος Live μέσα από τη συχνότητα του τηλεοπτικού σταθμού Νέο Epsilon TV. Η συνεργασία τους συνεχίστηκε για τα επόμενα τρία χρόνια μέχρι και τα μέσα του 2021. Τη σεζόν 2023-2024 επέστρεψε τηλεοπτικά μέσα από τη συχνότητα του MEGA ως συμπαρουσιάστρια της Ελεονώρας Μελέτη στην πρωινή ψυχαγωγική εκπομπή Mega Καλημέρα''.

Παραπομπές 

Ελληνίδες δημοσιογράφοι
Ελληνίδες τηλεπαρουσιάστριες